Englandsfarere
Store norske leksikon,Kunst og estetikk,Film, TV og teater,Film og TV,Norske filmer og TV-serier
Den norske andreverdenskrigsromanen Englandsfarere vakte stor oppsikt da den kom ut kort tid etter krigens slutt i 1945, og ble forsterket gjennom filmatiseringen Englandsfarere året etter. Boka var Sigurd Evensmos forfatterdebut og er blant verkene han huskes best for. Han var selv en av englandsfarerne i motstandsgruppa romanen baserer seg på.
Romanen Boka kom ut høsten 1945. Ålesundsgjengens overfart mot England ender i katastrofe da tyskerne slår til mot skøyta deres. Vi følger dem gjennom fangenskapet på Grini, fram til henrettelse. Evensmo slapp på mirakuløst vis unna. Om boka er det sagt at han «reiste en ruvende bauta over mange av dem som falt i motstandskampen». Filmen I norsk etterkrigstid var dramaer om okkupasjonen den dominerende filmsjangeren. Romanen ble filmatisert i regi av Toralf Sandø, som skrev manuset sammen med Victor Borg. Sentrale roller var ved Knut Wigert, Jørn Ording, Lauritz Falk og Ola Isene. Det nesten to timer lange dramaet har foto ved Per G. Jonson og musikk av Gunnar Sønstevold. Les mer i Store norske leksikon Sigurd Evensmo i Norsk biografisk leksikon englandsfarere Grini Norge under andre verdenskrig norsk film Eksterne lenker Nasjonalbiblioteket: Englandsfarere (fri tilgang til romanen, med etterord av Haagen Ringnes)